
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă




RAPORT
asupra Proiectului de lege pentru modificarea şi completarea
 Legii nr. 19/2003 privind organizarea 
şi funcţionarea Agenţiei Naţionale de Presă AGERPRES

Proiectul de lege pentru modificarea şi completarea Legii nr. 19/2003 privind organizarea şi funcţionarea Agenţiei Naţionale de Presă AGERPRES a fost transmis Comisiei pentru cultură, arte, mijloace de informare în masă, cu adresa nr. P. l. - x  623 din  15 decembrie2009 şi înregistrat la Comisie cu nr.30/245/15.12.2010.

Comisia pentru cultură, arte, mijloace de informare în masă a fost sesizată în fond cu acest proiect de lege, spre avizare fiind transmis Comisiei pentru buget, finanţe şi bănci, care a transmis un aviz pozitiv, dar şi Comisiei pentru muncă şi protecţie socială şi Comisiei juridice, de disciplină şi imunităţi, acestea transmiţând avize  negative pentru acest proiect de lege. Comisia a ţinut cont de avizul favorabil nr. 832/20.07.2009, emis de Consiliul Legislativ şi de Punctul de vedere al Guvernului nr.2300/08.09.2009 care nu susţine adoptarea acestei iniţiative legislative.

Potrivit prevederilor art. 73 din Constituţia României, republicată, proiectul de lege face parte din categoria legilor ordinare. 

Această iniţiativă legislativă a fost adoptată de Senat în şedinţa din 24 noiembrie 2009, în calitate de primă Cameră sesizată.


Proiectul de lege a fost a fost dezbătut la lucrările Comisiei din datele de 2 şi 9 martie, precum şi  din data de 13 aprilie 2010. 


În conformitate cu prevederile art. 54 şi ale art.55 din Regulamentul Camerei Deputaţilor, republicat, din partea Guvernului au participat la lucrările Comisiei, reprezentanţi ai Ministerului Finanţelor Publice, precum şi ai Agenţiei Naţionale de Presă AGERPRES, respectiv, domnul Ioan Mihail Roşca, director general şi doamna Argentina Traicu, director economic adjunct..

Proiectul de lege are ca obiect de reglementare modificarea şi completarea cadrului legislativ privind organizarea AGERPRES în scopul eliminării unor imperfecţiuni ale Legii nr. 19/2003 privind organizarea şi funcţionarea Agenţiei Naţionale de Presă precum şi îmbunătăţirea sistemului de finanţarea al acesteia.

În data votului final la lucrările Comisiei au fost prezenţi 12 deputaţi, din totalul de 18 membri ai Comisiei.

Raportul Comisiei a fost adoptat cu unanimitatea voturilor celor prezenţi în sală în momentul votului.

Potrivit prevederilor art. 75 din Constituţia României, republicată, şi a art. 92 din Regulamentul Camerei Deputaţilor, republicat, Camera Deputaţilor este Cameră decizională. 


În urma dezbaterii, Comisia pentru cultură, arte, mijloace de informare în masă propune adoptarea  Proiectului de lege pentru modificarea şi completarea Legii nr.19/2003 privind organizarea şi funcţionarea Agenţiei Naţionale de Presă AGERPRES, cu amendamente.
              PREŞEDINTE,

                            SECRETAR,
    
            Raluca TURCAN

                  Florin-Costin PÂSLARU
                 Şef birou,                                                                          Consilier parlamentar,                                       


   Cristina Dan                                                                                 Dan Kalber             
I. Amendamente

În urma dezbaterii, Comisia propune adoptarea proiectului de Lege pentru modificarea şi completarea Legii nr. 19/2003 privind organizarea şi funcţionarea Agenţiei Naţionale de Presă AGERPRES, cu următoarele amendamente:

	Nr. crt.
	Textul Lege nr. 19/2003
	Text Senat
	Amendamente  propuse de Comisie

(Autorul amendamentului)
	Motivarea amendamentelor propuse

	0
	1
	2
	3
	4

	1.
	
	Titlul legii:

LEGE pentru modificarea şi completarea Legii nr. 19/2003 privind organizarea şi funcţionarea Agenţiei Naţionale de Presă AGERPRES
	Nemodificat
	

	2.
	
	Art. I. Legea nr. 19/2003 privind organizarea şi funcţionarea Agenţiei Naţionale de Presă AGERPRES, publicată în Monitorul Oficial al României, Partea I, nr. 34 din 22 ianuarie 2003, cu modificările ulterioare, se modifică şi se completează după cum urmează: 
	Nemodificat
	

	3.
	Art.8.- .............................
(2) personalul de specialitate are drepturile şi obligaţiile proprii exercitării profesiei de ziarist şi principiilor deontologice ale profesiei.
	
	1. La articolul 8, alineatul (2) se modifică şi va avea următorul cuprins:
„(2) Personalul de specialitate are drepturile şi obligaţiile proprii exercitării profesiei de jurnalist şi principiilor deontologice ale profesiei.”
 ( Amendament propus de Comisie)
	

	4.
	
	
	2. La articolul 8, după alineatul (2), se introduce un nou alineat, alineatul (3), cu următorul cuprins:

”(3) Personalul de specialitate care nu face parte din consiliul director poate colabora cu alte instituţii din domeniu, cu acordul consiliului director.”
( Amendament propus de Comisie)
	Alin.(3) preia sintetic materia de la alin. 2 al art. 19 Senat, pentru a se introduce o prevedere care să dea posibilitatea exercitării profesiei de jurnalist.

	5.
	Art. 12 .........................................
g) participă la activitatea organizaţiilor internaţionale ale agenţiilor de presă;
	1. La articolul 12, litera g) va avea următorul cuprins:

„g) se afiliază la organizaţiile interne şi internaţionale din domeniul mass-media;”
	3. La articolul 12, litera g) se modifică şi va avea următorul cuprins:

”g) se afiliază  şi participă la activitatea organizaţiilor interne şi internaţionale din domeniul mass-media;” 
( Amendament propus de dl. deputat Márton Árpád Francisc)
	Pentru o formulare mai cuprinzătoare.

	6.
	
	2 La articolul 12, după litera j) se introduce o nouă literă, lit. k), cu următorul cuprins:

„k) poate executa lucrări tipografice şi de legătorie, precum şi servicii de fotografie şi servicii conexe pentru terţi.”
	4.  Nemodificat
	

	7.
	Art. 14.- (1) AGERPRES este condusă de un consiliu director, coordonat de un director general cu rang de secretar de stat.

(2) Directorul general este propus de primul-ministru şi numit prin votul Parlamentului, cu avizul comisiilor de specialitate, în şedinţă comună a celor două Camere, în cel mult 15 zile de la nominalizare. În cazul unui vot  negativ, procedura se reia în cel mult 30 de zile.

(3) Durata mandatului directorului general este de 5 ani.  
	3. La articolul 14, după alineatul (3) se introduce un nou alineat, alin. (4), cu următorul cuprins:

„(4) În situaţia în care procedura de numire a directorului general nu este definitivată până la expirarea mandatului, mandatul directorului general în funcţie se prelungeşte de drept până la numirea, prin votul Parlamentului, a directorului general.”
	5. La articolul 14, după alineatul (3) se introduc două noi alineate, alineatele (4) şi (5), cu următorul cuprins:

(4) Nemodificat
(5) Indemnizaţia directorului general se calculează în conformitate cu prevederile poziţiei 7 din anexa nr. IX/2 FUNCŢII DE DEMNITATE PUBLICĂ NUMITE din Legea - cadru nr. 330/2009 privind salarizarea unitară a personalului plătit din fonduri publice.”
( Amendament propus de Comisie)
	Pentru a se preciza modalitatea de salarizare, conform actualelor reglementări şi statul specific funcţiei conform prezentei legi.

	8.
	Art. 16. – (1) În cazul încetării mandatului, directorul general adjunct pe probleme de presă centrală asigură interimatul.

(2) ...................................
	
	6. La articolul 16, alineatul (1) se modifică şi va avea următorul cuprins:

”Art. 16.- (1) În cazul încetării mandatului directorului general, în condiţiile art. 15, directorul general adjunct pe probleme de presă centrală asigură interimatul.”
	Pentru delimitarea de situaţia prevăzută la art. 14. alineatul (4)

	9.
	Art. 19.- (1) ......................................

(2) Directorul general, membrii consiliului director şi personalul de specialitate nu pot face parte din conducerea altor instituţii de presă, nu pot cumula funcţii de execuţie în cadrul acestora şi nu pot fi colaboratori ai altor instituţii de media.
	4. La articolul 19, alineatul (2) va avea următorul cuprins:

„(2) Directorul general şi membrii consiliului director nu pot face parte din conducerea altor instituţii de presă, nu pot cumula funcţii de execuţie în cadrul acestora şi nu pot fi colaboratori ai altor instituţii de media; personalul de specialitate poate colabora la alte instituţii media, cu acordul consiliului director, exceptând domeniul său redacţional, precum şi, în toate cazurile, la agenţiile de presă şi site-urile de ştiri.”
	7. La articolul 19, alineatul (2) se modifică şi va avea următorul cuprins:

„(2) Directorul general, membrii consiliului director şi personalul de specialitate nu pot face parte din conducerea altor instituţii de presă şi nu pot cumula funcţii de execuţie în cadrul acestora.”
  ( Amendament propus de Comisie)
	Formularea propusă de Senat a fost modificată şi preluată în conţinutul art. 8 alin. (3)., vezi punctul 1 din raport. Eliminarea interdicţiei din textul legii este rezultatul introducerii prevederii de la noul alineat (3) al articolului 8.

	10.
	Art. 21 – (1) Funcţiile de conducere şi de execuţie de specialitate sunt asimilate funcţiilor prevăzute în cap. II din anexa nr. I la Ordonanţa de urgenţă a Guvernului nr. 24/2000 privind sistemul de stabilire a salariilor de bază pentru personalul contractual din sectorul bugetar, cu modificările şi completările ulterioare.
(2) Asimilarea funcţiilor de conducere şi de execuţie de specialitate cu cele prevăzute la alin. (1) se va face prin statul de funcţii al AGERPRES, cu avizul Ministerului Muncii şi Solidarităţii Sociale.
	5. Articolul 21 va avea următorul cuprins:

„Art. 21.- (1) Directorul general al AGERPRES primeşte un salariu lunar brut la nivelul funcţiei de secretar de stat.
(2) Personalul AGERPRES beneficiază de toate drepturile stabilite prin actele normative aplicabile personalului contractual din sectorul bugetar, similare drepturilor prevăzute în lege şi în contractul colectiv de muncă pentru personalul din celelalte instituţii publice de media.

(3) Prin personalul AGERPRES se înţelege personalul de specialitate, cel tehnico-administrativ, membrii consiliului director şi directorul general.” 
	8. Articolul 21 se modifică şi va avea următorul cuprins:

„Art. 21.-(1) Funcţiile de conducere şi cele de execuţie de specialitate sunt remunerate conform Legii - cadru nr. 330/2009 privind salarizarea unitară a personalului plătit din fonduri publice.

(2) Personalul AGERPRES beneficiază de toate drepturile stabilite prin actele normative aplicabile personalului contractual din sectorul bugetar.”
( Amendament propus de Comisie)
	Pentru a evita o formulare interpretabilă.
Pentru a se evita unele formulări redundante.



	11.
	
	Art. II.- Legea nr. 19/2003 privind organizarea şi funcţionarea Agenţiei Naţionale de Presă AGERPRES, publicată în Monitorul Oficial al României, Partea I, nr. 34 din 22 ianuarie 2003, cu modificările ulterioare, precum şi cu modificările şi completările aduse prin prezenta lege se va republica, dându-se textelor o nouă numerotare.
	Art. II.  Nemodificat
	


La finalul dezbaterilor membrii Comisiei au aprobat cu unanimitatea de voturi adoptarea proiectului de lege pentru modificarea şi completarea Legii Nr. 19 /2003  privind organizarea şi funcţionarea Agenţiei Naţionale de Presă ( PL- x 623/2009)

PREŞEDINTE,                                                                                                             SECRETAR,

           Raluca TURCAN                                                                                                Florin Costin  PÂSLARU
    Şef Birou,                                                                                                                              Consilier parlamentar,


                                 Cristina Dan                                                                                                                                   Dan Kalber

